129. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ.ΔΙΣΚΠΟ/Φ.10/33664 της 5/8 Οκτ.1990 (ΦΕΚ Β΄637) Οργάνωση, στελέχωση και λειτουργία του Σώματος Ελεγκτών Δημόσιας Διοίκησης.  ΄Εχοντας υπόψη: 1.Τις διατάξεις του Νόμ. 1558/1986. 2.Τις παρ.9 του άρθρ.17 του Νόμ.1735/1987 «Προσλήψεις στο δημόσιο τομέα, κοινωνικός  έλεγχος…»(ΦΕΚ Α΄195). 3.Το άρθρ. 84 του Νόμ. 1892/1990 «Για τον εκσυγχρονισμό και την ανάπτυξη…»(ΦΕΚ Α΄101) που προβλέπει την ενεργοποίηση του Σώματος Ελεγκτών Δημόσιας Διοίκησης, αποφασίζουμε: Αρμοδιότητα ΄Αρθρ.1.-Στην αρμοδιότητα του Σώματος Ελεγκτών Δημόσιας Διοίκησης που συγκροτήθηκε στο Υπουργείο Προεδρίας της Κυβέρνησης, υπάγονται οι υπηρεσίες όλων των φορέων του δημόσιου τομέα με εξαίρεση τις διοικητικές υπηρεσίες των δικαστηρίων, τις στρατιωτικές αστυνομικές και λιμενικές υπηρεσίες και τις υπηρεσίες του Υπουργείου Εξωτερικών, οι οποίες υπάγονται μόνο κατά το μέρος που αφορά θέματα σχέσεων με τους πολίτες.  Έργο Άρθρ.10.-1.Ο Υπουργός Προεδρίας της Κυβέρνησης προβαίνει σε ανακοίνωση σχετικά με τον αριθμό των προς απόσπαση στο ΣΕΛΔΔ υπαλλήλων, τα προσόντα που αυτοί πρέπει να έχουν  και προσκαλεί τους ενδιαφερομένους για την υποβολή, μέσα σε προθεσμία που ειδικώς ορίζεται, αίτησης, σύμφωνα με την παρ.3 του παρόντος άρθρου. Η πρόσκληση ανακοινώνεται σε όλες τις υπηρεσίες του Δημόσιου Τομέα και δημοσιεύεται σε δύο τουλάχιστον ημερήσιες εφημερίδες.  «Η ανακοίνωση – πρόσκληση μπορεί να αφορά και συγκεκριμένους κλάδους ή ειδικότητες υπαλλήλων».  Η τελευταία μέσα στη « »φράση στην άνω παρ.1, προστέθηκε από την παρ.1 άρθρ. 3 της ΔΙΣΚΠΟ/Φ10.1/οικ. 37593/211 Οκτ.1991 (ΦΕΚ Β΄ 837) απόφ. Υπ. Προεδρίας της Κυβέρνησης.  «2.Οι ενδιαφερόμενοι υποβάλλουν αίτηση στο Υπουργείο Προεδρίας της  Κυβέρνσησης συνοδευόμενη από αναλυτικό βιογραφικό σημείωμα με στοιχεία ιδίως για τις σπουδές, την υπηρεσιακή κατάσταση, το είδος των ασκουμένων καθηκόντων, τις υπηρεσιακές επιδόσεις, τη γνώση ξένων γλωσσών.  3.Η Διεύθυνση Διοικητικού της υπηρεσίας, στην οποία υπηρετούν οι αιτούντες την απόσπασή τους στο Σ.Ε.Λ.Δ.Δ., διαβιβάζει στο Υπουργείο Προεδρίας της Κυβέρνησης, μετά από αίτηση των υποψηφίων, βεβαίωση για τα βασικά στοιχεία που προκύπτουν από το προσωπικό μητρώο των ενδιαφερομένων σχετικά με τον χρόνο υπηρεσίας, την επιμέλεια, προθυμία και αποτελεσματικότητα καθώς και τυχόν πειρθαρχικές  ποινές αυτών.  4. Η Επιτροπή Αξιολόγησης αφού προβεί σε μία προεπιλογή των υποψηφίων, βάσει των στοιχείων που έχουν συνυποβάλει με την αίτησή τους, καλεί τους κατ’ αρχήν προκρινόμενους σε προφορική συνέντευξη. Εν συνεχεία η Επιτροπή συνεκτιμώντας τα στοιχεία που έχουν υποβάλει οι υποψήφιοι και την γνώμη που σχημάτισε για την προσωπικότητα και ικανότητά τους σε σχέση και με το αντικείμενο του ΣΕΛΔΔ καταρτίζει πίνακα επιλογής κατά σειρά επιτυχίας που τοιχοκολλάται στο Υπουργείο Προεδρίας της Κυβέρνησης».  Οι παρ.2, 3 και 4, αντικαταστάθηκαν ως άνω από την παρ.2 της ΔΙΣΚΠΟ/Φ.10.1/οικ. 37593/2-11 Οκτ. 1991 (ΦΕΚ Β΄837) απόφ.Υπουργού Προεδρίας της Κυβέρνησης.  (Αντί για τη σελ. 116,90029 Σελ. 116,90029(α) Τεύχος 1169-Σελ. 95. Υπουργείο Προεδρίας Κυβερνήσεως 1.Ε.μ.129 5.Οι ΕΛΔΔ έχουν δικαίωμα να υποβάλλουν αίτηση επιλογής περισσότερες από μία φορά. Κάθε φορά όμως κρίνονται μαζί με τους άλλους υποψηφίους. Αξιολόγηση των ΕΛΔΔ ΄Αρθρ.11.-1.Οι Ελεγκτές Δημόσιας Διοίκησης αξιολογούνται κάθε χρόνο για το έργο τους από την Επιτροπή Αξιολόγησης του άρθρ. 9.  Τα κριτήρια της αξιολόγησης είναι ιδίως: α)Η δραστηριότητα και η πρωτοβουλία στην εκτέλεση του έργου τους.  β)Η φροντίδα και  το ενδιαφέρον για την εξυπηρέτηση των πολιτών και τη διευθέτηση των υποθέσεών τους στις υπηρεσίες της δημόσιας διοίκησης.  γ)Η ικανότητα να πρωθούν λύσεις μέσα στα πλαίσια δικαιοσύνης και επιείκειας για τον πολίτη.  δ)Η ανεπηρέαστη άσκηση των καθηκόντων τους και η ανεξαρτησία γνώμης.  ε)Η ικανότητα στη διάγνωση δυσλειτουργικών καταστάσεων στη δημόσια διοίκηση και στην πρόταση αποτελεσματικών λύσεων.  στ)Η ικανότητα  συνεργασίας με τις υπηρεσίες της δημόσιας διοίκησης.  ζ)Η ταχύτητα με την οποία εκπληρώνουν το έργο τους.  Η Επιτροπή Αξιολόγησης συνεκτιμά την ετήσια έκθεση δραστηριότητας  που υποβάλλουν κάθε χρόνο οι ΕΛΔΔ στον Υπουργό Προεδρίας της Κυβέρνησης.  Για τη διαμόρφωση πληρέστερης εικόνας της προσωπικότητας του αξιολογούμενου η Επιτροπή τον καλεί τουλάχιστον σε μία προσωπική συνέντευξη.  2.Αντίγραφο της αξιολόγησης αποστέλλεται στην υπηρεσία που ανήκει οργανικά ο ΕΛΔΔ και αποτελεί στοιχείο του προσωπικού του μητρώου.  Αποδοχές Άρθρ 12.-Οι αποσπώμενοι κατά τις διατάξεις της παρούσας απόφασης σε θέσεις του ΣΕΛΔΔ διατηρούν το μισθό και όλες τις τυχόν επιπλέον τακτικές αποδοχές, τα πάσης φύσεως επιδόματα και απολαβές της οργανικής τους θέσης, τα οποία εξακολουθούν να καταβάλλονται από τον φορέα από τον οποίο αποσπώνται. Αυτοί λαμβάνουν επίσης την ειδική πρόσθετη αμοιβή των ΕΛΔΔ που ορίζεται με κοινή απόφαση των Υπουργών Προεδρίας της Κυβέρνησης και Οικονομικών, σύμφωνα με την παρ. 9 του άρθρ. 17 του Νόμ. 1735/1987.  Σελ. 116,90030(α) Τεύχος 1169-Σελ. 96 Διοίκηση ΄Αρθρ.13.-1.Το ΣΕΛΔΔ που  λειτουργεί στο Υπουργείο Προεδρίας της Κυβέρνησης δικαιούται να συνέρχεται κα να συνεδριάζει για θέματα που αφορούν την άσκηση των καθηκόντων των ΕΛΔΔ και να υποβάλλει τα σχετικά πορίσματά του στην Επιτροπή Αξιολόγησης, στη Διοικούσα Επιτροπή και στον Υπουργό Προεδρίας της Κυβέρνησης.  2.Το ΣΕΛΔΔ διοικείται από τη Διοικούσα Επιτροπή (Δ.Ε.) που αποτελείται από: α)Τον Γενικό Γραμματέα του Υπουργείου Προεδρίας της Κυβέρνησης, ως πρόεδρο.  β)΄Ενα Σύμβουλο του Ελεγκτικού Συνεδρίου προτεινόμενο από τον Πρόεδρο του Ελεγκτικού Συνεδρίου.  γ)Ένα Νομικό Σύμβουλο του Κράτους, προτεινόμενο από τον Πρόεδρο του Νομικού Συμβουλίου του Κράτους.  δ)Δύο Ελεγκτές Δημόσιας Διοίκησης. Η θητεία των μελών της Δ.Ε είναι τετραετής. Ο ορισμός των μελών της Διοικούσας Επιτροπής γίνεται με απόφαση του Υπουργού Προεδρίας της Κυβέρνησης.  3. Η  Δ.Ε έχει ιδίως τις παρακάτω αρμοδιότητες: α)Κατευθύνει τη δράση του Σώματος για την καλύτερη εκτέλεση του έργου του.  β)Εκδίδει γενικές οδηγίες, κανονισμούς εργασίας του ΣΕΛΔΔ για την εύρυθμη λειτουργία αυτού.  γ)Συντάσσει και δημοσιεύει κάθε χρόνο Έκθεση για τις εργασίες του Σώματος.  4.Τα θέματα διοικητικής και οικονομικής μέριμνας του ΣΕΛΔΔ ανήκουν στην αρμοδιότητα των αντιστοίχων υπηρεσιών του Υπουργείου Προεδρίας της Κυβέρνησης.  ΄Αρθρο.14.-Οι τυχόν διαφορές των υπηρεσιών του δημόσιου τομέα με τους υπαλλήλους τους δεν υπάγονται στην αρμοδιότητα των Ελεγκτών Δημόσιας Διοίκησης.  ΄Αρθρ.15.-(Καταργήθηκε από την παρ. 6 άρθρ. 3 της ΔΙΣΚΠΟ/Φ10/5042/13-14 Φεβρ.1991(ΦΕΚ Β΄74) απόφ.Υπ.Προεδρίας της Κυβέρνησης, κατωτ.αριθ. 133). 1.Ε.μ.129 Υπουργείο Προεδρίας Κυβερνήσεως Άρθρ.2.-Το Σώμα Ελεγκτών Δημόσιας Διοίκησης έργο έχει: α)Την έρευνα των περιπτώσεων κακοδιοίκησης και ιδίως των αιτίων κακής λειτουργίας κακής διαχείρισης των υπηρεσιών του δημόσιου τομέα, χαμηλής ποιότητας των παρεχομένων υπηρεσιών, υψηλού κόστους λειτουργίας ή άλλων παραγόντων που μειώνουν την παραγωγικότητα και αποτελεσματικότητα  της Δημόσιας Διοίκησης.  β)΄Ερευνα καταγγελιών κατά οργάνων της δημόσιας διοίκησης για χαρακτηριστικώς κακή συμπεριφορά προς τους  πολίτες, πρόδηλη παραβίαση της αρχής της ισότητας ή αδικαιολόγητη άρνηση παροχής υπηρεσιών (ή γι’ οιαδήποτε παράβαση του Υπαλληλικου Κώδικα (Π.Δ.611/77) ή διατάξεων που διέπουν τους υπαλλήλους των φορέων του δημόσιου τομέα).  Η μέσα στην ( ) τελευταία άνω φράση καταργήθηκε από την παρ.6 άρθρ.3 της ΔΙΣΚΠΟ/Φ 10/5042/13-14 Φεβρ.1991(ΦΕΚ Β΄74) απόφ.Υπ.Προεδρίας της Κυβέρνησης κατωτ.αριθ. 133. γ)Την εξέταση προτάσεων πολιτών για την καλύτερη λειτουργία της δημόσιας διοίκησης με κατεύθυνση της εξυπηρέτηση του πολίτη και τη διαφύλαξη των ατομικών και κοινωνικών δικαιωμάτων του.  Τρόπος άσκησης καθηκόντων Άρθρ.3.-(Καταργήθηκε από την παρ.6 άρθρ. 3 της ΔΙΣΚΠΟ/Φ10/5042/13-14 Φεβρ.1991 (ΦΕΚ Β΄74) απόφ. Υπ. Προεδρίας της Κυβέρνησης, κατωτ.αριθ. 133).  Καταγγελίες κατά οργάνων διοίκησης Άρθ.4.-1.Η έρευνα καταγγελιών της περίπτ.β΄ του άρθρ. 2 γίνεται με εντολή του Υπουργού Προεδρίας της Κυβέρνησης και μπορεί να προέρχεται από νομαρχιακό συμβούλιο ή άλλο φορέα ή και από τους πολίτες.  2.Ο Ελεγκτής Δημόσιας Διοίκησης που επιλαμβάνεται καταγγελίας της περίπτ.β΄ του άρθρ. 2 καθώς και σε κάθε περίπτωση που διερνεργεί έρευνες και ελέγχους για περιπτώσεις κακοδιοίησής τους έχει όλα τα δικαιώματα των ανακριτών, σύμφωνα με τις διατάξεις του Υπαλληλικού Κώδικα (Π.Δ. 611/1977). Η έκθεση που συντάσσει ο Ελεγκτής υποβάλλεται στον Υπουργό Προεδρίας της Κυβέρνησης και στον αρμόδιο Υπουργό οι οποίοι αποφασίζουν για τις παραπέρα ενέργειες.  Διαδικασία ΄Αρθρ.5.-1.Κάθε πολίτης χρήσης των υπηρεσιών του δημόσιου τομέα που εκτιμά ότι η υπηρεσία με την οποία συναλλάσσεται δεν λειτούργησε σύμφωνα με την αποστολή της και το γενικό συμφέρον, με αποτέλεσμα να μην τον εξυπηρετήσει, έχει δικαίωμα να ζητήσει την συνδρομή του Σώματος Ελεγκτών Δημόσιας Διοίκησης.  2.Ο πολίτης προσφεύγει αρχικά στο Τμήμα Πληροφόρησης και Εξυπηρέτησης Πολιτών ή άλλη συναφή  υπηρεσία του αρμόδιου φορέα υποβάλλοντας το αίτημά του. Στη σχετική αίτηση περιέχονται όσο το δυνατό περισσότερα στοιχεία, έγγραφα, κλπ., από τα οποία προκύπτει η δυσλειτουργία της υπηρεσίας η κακοδιοίκηση ή το συγκεκριμένο πρόβλημα που αντιμετωπίζει. Αν ο πολίτης, επιθυμεί,  μπορεί να εκθέσει προφορικά το αίτημά του στην υπηρεσία αυτή η οποία συντάσσει τη σχετική αίτηση, που υπογράφει ο πολίτης βεβαιώνοντας το περιεχόμενο.  3.Το Τμήμα Πληροφόρησης και Εξυπηρέτησης, εξετάζει υποχρεωτικά την υπόθεση και φροντίζει για την αντιμετώπισή της. Ο αρμόδιος ΕΛΔΔ ενημερώνεται από τον Προϊστάμενο του Τμήματος για τις υποθέσεις που χειρίζεται και δραστηριοποιείται για την επίλυση όσων κατά την κρίση του είναι αναγκαία η συμβολή του σε συνεργασία με τις υπηρεσίες. Συντάσσει σχετική έκθεση που υποβάλλει στον Υπουργό Προεδρίας της Κυβέρνησης και τον αρμόδιο, κατά περίπτωση, Υπουργό και κοινοποιεί στον ενδιαφερόμενο.  (Αντί για τη σελ. 116, 90027) Σελ. 116,90027(α) Τεύχος 1169-Σελ. 93 Υπουργείο Προεδρίας Κυβερνήσεως 1.Ε.μ.128-129 4.Οι ενδιαφερόμενοι μπορούν, χωρίς να τηρηθεί η προηγούμενη διαδικασία, να υποβάλουν το αίτημά τους απευθείας στη Διεύθυνση Σχέσεων Κράτους-Πολίτη του Υπουργείου  Προεδρίας της Κυβέρνησης, οπόταν αναλαμβάνουν την υπόθεση οι αρμόδιοι ΕΛΔΔ. 5.Αν ο ΕΛΔΔ διαπιστώσει ότι υπάρχει θέμα καταγγελίας κατά την περίπτ.β΄ του άρθρ.2 την παραπέμπει στον Υπουργό Προεδρίας της Κυβέρνησης για τη λήψη της εντολής έρευνας καταγγελιών.  6.Οι ενδιαφερόμενοι μπορούν να υποβάλλουν με τη διαδικασία των πιο πάνω παραγράφων προτάσει για την καλύτερη λειτουργία των υπηρεσιών του δημόσιου τομέα.  Άρθρ.6.-1.Κατά την εκτέλεση του έργου τους, όπως περιγράφεται ειδικότερα στην περίπτ. α΄ του άρθρ. 2, οι ΕΛΔΔ διενεργούν μετά από ειδική εντολή του Υπουργού Προεδρίας της Κυβέρνησης τακτικές και έκτακτες έρευνες, ελέγχους, επιθεωρήσεις, αξιολογήσεις, κοστολογήσεις, κλπ., στις υπηρεσίες του άρθρ. 1.  2.Οι υπηρεσίες του δημόσιου τομέα μπορούν να ζητήσουν τη συνδρομή του Σώματος Ελεγκτών Δημόσιας Διοίκησης για την επίλυση θέματος που εμπίπτει στο έργο των ΕΛΔΔ. Για την ανάληψη των εργασιών αυτών από τους ΕΛΔΔ απαιτείται ειδική εντολή του Υπουργού Προεδρίας της Κυβέρνησης.  3.Όλες οι δημόσιες αρχές και οι υπηρεσίες του δημόσιου τομέα οφείλουν να διευκολύνουν το έργο των ΕΛΔΔ. Οι ΕΛΔΔ μπορούν να ζητήσουν από τις αρμόδιες υπηρεσίες κάθε στοιχείο σχετικό με υπόθεση που εξετάζουν. Οι σχετικές εκθέσεις που συντάσσονται από τους ΕΛΔΔ, κατά την άσκηση των καθηκόντων τους τίθενται στο προσωπικό μητρώο του υπαλλήλου ή των υπαλλήλων, στους οποίους αναφέρονται και αποτελούν στοιχείο αξιολόγησής τους.  4.Για την καλύτερη εκτέλεση του έργου του, ο ΕΛΔΔ μπορεί να ζητήσει ονομαστικώς να τεθούν στην διάθεσή του υπάλληλοι της υπηρεσίας στην οποία διεξάγει κάποια έρευνα. Οι υπάλληλοι αυτοί θεωρούνται βοηθοί του ΕΛΔΔ και ενεργούν σύμφωνα με τις οδηγίες του.  5.Οι ΕΛΔΔ, εφόσον  κρίνουν απαραίτητο για την αποτελεσματική εκτίμηση του έργου τους, μπορούν να ζητήσουν τη βοήθεια του Σώματος Ορκωτών Λογιστών ή και ιδιωτικής εταιρείας ή γραφείου ελέγχου ή οργάνωσης.Τη σχετική αίτηση υποβάλλει ο ΕΛΔΔ στη Διοικούσα Επιτροπή του άρθρ.13, η οποία και δίνει τη σχετική έγκριση.  6.Κατά την ενάσκηση των καθηκόντων τους οι ΕΛΔΔ έχουν υποχρέωση να διαφυλάσσουν τα διάφορα επαγγελματικά και άλλα απόρρητα.  Σελ. 116,90028(α) Τεύχος 1169-Σελ. 94 Στελέχωση ΄Αρθρ.7.-«Η στελέχωση του ΣΕΛΔΔ γίνεται από δημοσίους υπαλλήλους και υπαλλλήλους ΝΠΔΔ κατηγορίας ΠΕ και βαθμού τουλάχιστον εισηγητή Α΄, καθώς και από υπαλλήλους φορέων του ευρύτερου δημόσιου τομέα πανεπιστημιακής εκπαίδευσης που έχουν τουλάχιστον εννεαετή υπηρεσία. ΄Ολοι οι προαναφερόμενοι  δεν επιτρέπεται να έχουν πάνω από 25 έτη συνολικής υπηρεσίας και πρέπει να έχουν  διακριθεί για την επαγγελματική τους κατάρτιση, την ικανότητα, το ήθος και την πρωτοβουλία τους». Οι υπάλληλοι αυτοί αποσπώνται στο ΣΕΛΔΔ, με απόφαση του Υπουργού Προεδρίας της Κυβέρνησης, εφόσον επιλεγούν κατά τη διαδικασία της παρούσας απόφασης. Η  απόσπαση είναι υποχρεωτική για την υπηρεσία από την οποία προέρχεται ο υπάλληλος που επιλέχθηκε για το ΣΕΛΔΔ.  Η διάρκεια της απόσπασης είναι τέσσερα χρόνια και λογίζεται για κάθε συνέπεια ως χρόνος συνεχούς και πραγματικής υπηρεσίας στη θέση που οι ΕΛΔΔ ανήκουν οργανικά. Ανάκληση της απόσπασης ΕΛΔΔ μπορεί να γίνει μόνο για εξαιρετικους λόγους και ύστερα από σύμφωνη γνώμη της επιτροπής Αξιολόγησης. Οι ΕΛΔΔ μετά τη λήξη της απόσπασής του επιστρέφει στη θέση από την οποία αποσπάστηκε.  Το πρώτο μέσα στα « »εδάφιο, όπως είχε αντικατασταθεί από το άρθρ.1 της ΔΙΣΚΠΟ/Φ.10.1/οικ. 37593/1991 (ΦΕΚ Β΄837), απόφ.Υπ.Προεδρίας της Κυβέρνησης αντικαταστάθηκε ως άνω, από το άρθρ. 2 της ΔΙΣΚΠΟ/Φ.10.1/54/5 Ιαν.1992-7 Ιαν. 1993 (ΦΕΚ Β΄2), απόφ.Υπ.Προεδρίας της Κυβέρνησης.  ΄Αρθρ.8.-Στο ΣΕΛΔΔ αποσπώνται 110 Ελεγκτές Δημόσιας Διοίκησης. Με απόφαση του Υπουργού Προεδρίας της Κυβέρνησης επιτρέπεται η τοποθέτηση των ΕΛΔΔ και σε νομαρχίες του Κράτους για χρονικό διάστημα που ορίζεται στην ίδια απόφαση.  1.Ε.μ.129 Υπουργείο Προεδρίας Κυβερνήσεως Επιλογή «Άρθρ.9.-Η επιλογή των υπαλλήλων για απόσπαση στο ΣΕΛΔΔ γίνεται από πενταμελή επιτροπή Αξιολόγησης που συγκροτείται με απόφαση του Υπουργού Προεδρίας της Κυβέρνησης, στην οποία μετέχουν: α)Ο Γενικός Γραμματέας του Υπουργείου Προεδρίας της Κυβέρνησης ως Πρόεδρος.  β)Ένας Σύμβουλος του Ελεγκτικού Συνεδρίου οριζόμενος από τον Πρόεδρο του Ελεγκτικού Συνεδρίου.  γ) Ο Νομικός Σύμβουλος του Νομικού Συμβουλίου του Κράτους στο Υπουργείο Προεδρίας της Κυβέρνησης.  δ)Ο Γενικός Διευθυντής Διοικητικής Οργάνωσης και Διαδικασιών του Υπουργείου Προεδρίας της κυβέρνησης.  ε)Ο Γενικός Δ/ντης Κατάστασης Προσωπικού του Υπουργείου Προεδρίας της Κυβέρνησης».  Η περίπτ.ε΄ αντικαταστάθηκε ως άνω από την ΔΙΣΚΠΟ/Φ.10.1/αμ 5700/25 Μαΐου-11 Ιουν. 1992 (ΦΕΚ Β΄383)απόφ.Υπ.Προεδρίας της Κυβέρνησης.  Η Επιτροπή Αξιολόγησης υποβοηθείται στο έργο της από 10 ειδικούς εισηγητές που είναι υπάλληλοι βαθμού Α΄της κατηγορίας ΠΕ του Υπουργείου Προεδρίας της Κυβέρνησης, Γραμματέας της Επιτροπής Αξιολόγησης ορίζεται με τον αναπληρωτή του υπάλληλος βαθμού Α΄της κατηγορίας ΠΕ του Υπουργείου Προεδρίας της Κυβέρνησης».  Το άρθρ.9, όπως είχε αντικατασταθεί με τις ΔΙΣΚΠΟ/Φ10/39108/20-20 Νοεμ.1990 (ΦΕΚ Β΄725), (Διόρθ. Σφαλ. Στο ΦΕΚ Β΄23/28-11991) και ΔΙΔΚΠΟ/Φ10/οικ.42595/13-13 Δεκ.1990(ΦΕΚ Β΄787)απόφ. Υπ. Προεδρ. Κυβερνήσεως, αντικαταστάθηκε και πάλι ως άνω από το άρθρ.2 της ΔΙΣΚΠΟ/ Φ10.1/οικ.37593/2-11 Οκτ. 1991 (ΦΕΚ Β΄837) απόφ. Υπ. Προεδρίας της Κυβέρνησης.  Με το άρθρ. 4 της ΔΙΣΚΠΟ/Φ10.1/οικ. 37593/2-11 Οκτ.1991 (ΦΕΚ Β΄ 837) απόφ. Υπ. Προεδρίας της Κυβέρνησης, ορίστηκε ότι η ετήσια αξιολόγηση των ΣΕΛΔΔ γίνεται από την επιτροπή του άνω άρθρ.9, όπως έχει αντικατασταθεί. Η Επιτροπή Αξιολόγησης Ελεγκτών, διατηρήθηκε από την παρ.1 (ζ) άρθρ.1 της ΔΙΔΚ/Φ.2/24763/8-23 Σεπτ. 1992 (ΦΕΚ Β΄576) απόφ. Υπ.Προεδρίας της Κυβέρνησης κατωτ.σελ.116,900.  Ανακοίνωση- Πρόσκληση και Διαδικασία Επιλογής 